Derrota en els últims minuts (35-33)\nEl Barça ha caigut a la pista del Gudme per 35 a 33. Després de tenir pràcticament sentenciat el partit a la primera meitat, els de Cadenas han vist com se'ls escapaven els primers dos punts d'aquesta segona fase de la Lliga de Campions.\nEl Barça no ha pogut tancar amb victòria el seu primer compromís en la segona fase de la competició europea. A la primera part, els blaugranes han tret tot el seu arsenal ofensiu per marxar en el marcador. En el segon període, els danesos els ho han pagat amb la mateixa moneda i han aconseguit la victòria. Petar Nenadic ha tingut una gran actuació en el seu debut europeu igual que els seus companys, Iker Romero i Kasper Hvidt.\nEls primers minuts de partit han estat marcats per la igualtat en el marcador. El Gudme ha sortit a la pista en tromba i de seguida s'ha posat dos gols per davant dels blaugranes (2-0). El Barça se n'ha anat sentint cada cop més còmode en pista i ha empatat el matx (2-2). Els danesos no han abaixat la guàrdia i amb la seva potent defensa 6-0 i la seva rapidesa ofensiva des de la primera línia han tornat a posar-se per davant en el marcador (7-5). A partir d'aquest moment i fins al minut 17, el partit ha estat molt igualat.\nApareix el millor Barça\nA 13 minuts per al final de la primera meitat, el Barça ha començat a mostrar el seu millor joc. Iker Romero ha posat al seu equip amb dos gols d'avantatge per primera vegada en tot el partit (10-12). El Gudme ha anat perdent força i això s'ha fet palès, en els sis minuts següents, en el fet que els danesos no han vist porta. Per contra, els de Manolo Cadenas han continuat augmentant les diferències, fins a situar-se cinc gols per davant dels locals (12-17). Els dos conjunts han marxat al descans amb un marcador de 14 a 19.\nEs canvien les tornes\nSi el minut 17 de la primera meitat ha donat el tret de sortida del bon joc barcelonista, en el segon període ho ha estat per al Gudme. Els primers minuts han estat de superioritat blaugrana, però amb el 25 a 29, marcat per Svensson, l’esperança ha tornat en el si de l’equip danès, que ha començat a creure que la remuntada era possible. Ell mateix ha estat l'encarregat de fer el 27 a 29. Sens dubte, una bona mostra del que li podia passar al Barça. A cinc minuts per al final, Svensson ha empatat a 31. Els blaugranes han lluitat per tornar a posar-se per davant, però les ganes dels danesos han pogut més que el joc del Barça. Finament el partit ha acabat amb el marcador en 35 a 33.\nDebut immillorable de Nenadic a Europa\nPetar Nenadic ha debutat amb cinc gols en la competició europea. En el partit d'avui, el serbi ha tingut un gran nombre de minuts i no els ha desaprofitat. La seva gran compenetració amb Iker Romero i Laszlo Nagy han posat en serioses dificultats els danesos malgrat la derrota final.\nGudme: Henriksen, Jorgensen (3), Svensson (5), Hansen (6), Gudjonsson (7), Petersen (2), Hallgrimsson (3), set inicial, Larsen (1), Jernemyr, Jacobsen, Kirkegaard, Hansen (6) i Ask.\nFC Barcelona: Kasper, Juanín (1), Garabaya (1), Ugalde (2), Romero (8), Nagy (6), Rocas (3), set inicial, Noddesbo (5), Lozano, Jerome (2), Losert, Cañellas i Xepkin.\nParcials: 3-3, 6-5, 9-9, 12-15, 12-17, 14-19; 17-23, 21-26, 23-28, 27-29, 32-31, 35-33.\nÀrbitres: Candro i Claesson.


Com iniciar-se en la pràctica d'escalada a la regió muntanyosa valenciana - Comunitat Valenciana\nCom iniciar se en la pràctica d'escalada a la regió muntanyosa valenciana\nInspira't escalada iniciarse en la escalada escala en la serranía valenciana\nEls Serrans és una de les comarques amb majors pendents de la Comunitat Valenciana i presenta trams sinuosos i estrets que resulten molt atractius per a fer esports d'aventura com l'escalada.\nNo obstant això, abans d'endinsar-se en terrenys desconeguts és recomanable buscar suport professional per a iniciar-se en aquesta pràctica. A València capital tens rocòdroms, on els experts sabran donar-te les recomanacions necessàries sobre l'equip i la roba que has de portar i també sobre les formes d'entrenament per a veure l'evolució del domini d'aquesta pràctica esportiva.\nAquest esport requereix controlar la por a les altures, saber compenetrar-se amb la naturalesa a través de les roques i assumir el risc d'ascendir suportant el pes del nostre cos. L'escalada, i també el surf, ràfting, descens de barrancs i bicicleta de muntanya són esports que han sorgit a causa de diversos factors, entre els quals destaca el contacte amb la naturalesa i la sensació de fer una activitat acompanyat amb la gent que comparteix la mateixa passió.\nEn tots aquests esports s'ha d’utilitzar un equipament apropiat que permeta la interacció entre el practicant i la naturalesa, bé siga la muntanya, el riu, el mar, etc. En el cas de l'escalada esportiva, els instruments recomanats són l'arnés, casc, peus de gat; així com l'equip per a escalar com les cordes, frens, rapeladors i mosquetons.\nLa regió muntanyenca valenciana té la conca del riu Túria, situat entre gorges de muralles que s'alcen fins a 200 metres d'altura. A més, en aquesta comarca hi ha altres muntanyes de grans dimensions: la serra de Javalambre, on existeixen altres paisatges com els d’Aras de los Olmos, Titaguas, Chelva i Benaixeve, zona coneguda com a l’Alt Túria. Tots aquests són llocs per a practicar senderisme, escalada i muntanyisme.\nLa recomanació: tenir l'equip adequat, la preparació física convenient i un equip humà pròxim i compromés.\nMunicipis Alcublas Alpuente Andilla Aras de los Olmos Benagéber Bugarra Calles Chelva Chulilla Domeño Gestalgar Higueruelas La Yesa Pedralba Losa del Obispo Sot de Chera Titaguas Tuéjar Villar del Arzobispo


motxilles busquets xtraining\nCol·lecció dinàmica i vibrant per als dies d'entrenament ... tot i que si l'esport t'apassiona per què no per a cada dia? El disseny radial sobre la tela blava expressa velocitat i dinamisme mentre fa ressaltar les cremalleres de color groc fluor. L'Logo X-Training destaca en els panells frontals, combinant la serigrafia plata amb el brodat groc fluor. (veure més...)\nDisseny sobri i esportiu, amb tiradors en cordó de niló tècnic rematats amb goma. Tela predominant blau intens amb estampat de centelleigs radials en blau més clar. Cremalleres groc fluor i complements tèxtils com corretges decorades amb ratlla longitudinal combinant els tons del disseny.\nColors predominants: Blau intens, blau clar, groc fluor i negre. Accents metàl·lics to plata a la X serigrafiada del logo.\nmotxilla escolar TRAINING by BUSQUETS\nmotxilla escolar rodes TRAINING by BUSQUETS\nestoig escolar triple TRAINING by BUSQUETS\ncarpeta anelles recanvi TRAINING by BUSQUETS\narxivador 4 anelles 3,5 TRAINING by BUSQUETS\ncarpeta gomes TRAINING by BUSQUETS\nmaleti cartró TRAINING by BUSQUETS\nllibreta a4 80 quadricula TRAINING by BUSQUETS\nllibreta a5 80 quadricula TRAINING by BUSQUETS\nAGENDA ESCOLAR CASTEL ANGLES\nagenda escolar castel angles TRAINING by BUSQUETS


Cap de setmana decisiu a l’handbol formatiu\nEls cadets juguen el campionat de Catalunya, i el Juvenil, el sector de classificació per al campionat d’Espanya\nEl proper cap de setmana és un d’aquells als quals val la pena parar atenció en l’handbol formatiu. Els dos cadets disputen el TOP 4 català, que decidirà qui és el campió de la categoria, i el Juvenil jugarà, a la Ciutat Esportiva Joan Gamper, la fase que dóna pas al campionat estatal.\nCita a la Roca\nEl Cadet A i el Cadet B del FC Barcelona d’handbol jugaran les semifinals del campionat català dissabte, 22 d’abril, a la Roca del Vallès.\nEl Cadet A es jugarà el pas a la final davant els amfitrions del BM La Roca dissabte a les 18 h, i el Cadet B ho farà davant el BM Granollers A a les 20 h.\nEl tercer i el quart lloc es disputaran diumenge a les 17 h, i la final, a les 19 h.\nSector a Sant Joan Despí\nL’equip juvenil jugarà al pavelló d’handbol de la Ciutat Esportiva Joan Gamper el sector per accedir al campionat d’Espanya. Divendres a les 18 h jugaran davant l’Eivissa; dissabte a les 18.30 h, davant Torrevella, i el darrer partit serà diumenge a les 12 h davant l’Urduliz.\nQuant als dos equips infantils, continuen jugant la segona fase de la Lliga Catalana. L’Infantil A jugarà dissabte a les 13 h a la pista del BM Granollers, i l’Infantil B ho farà a Sant Cugat diumenge a les 9.15 h.


Mapes i rutes (Flama Canigó) - Òmnium Cultural\nEl dia 23 de juny la Flama del Canigó baixarà del cim i des del Coll d’Ares, d’una banda, i Els Masos, de l’altra, es distribuirà arreu dels Països Catalans seguint moltes i diverses rutes.\nAtès que, degut a les restriccions imposades, molt poques persones podran accedir al cim, i aprofitant que a Coll d’Ares ja es fa històricament un acte d’arribada i distribució de la flama, aquest any, com ja es va fer l’any passat, es vetllarà per a que aquesta hi arribi a primera hora del matí i hi hagi activitats durant tot el dia. La flama hi arribarà cap a les 6.30 h del matí.\nEns agradaria recollir en un mapa tots els recorreguts i llocs on arriba la flama, així com les activitats previstes en tots els punts. Us animem a contestar aquest formulari per a poder fer un recull de tota la informació:\nSitua la teva flama al mapa


La Llei de Telecomunicacions estableix el dret a no rebre publicitat sense consentiment exprés | Consumer\nLa Llei de Telecomunicacions estableix el dret a no rebre publicitat sense consentiment exprés\nRecull sancions de fins a 20 milions d'euros per infraccions molt greus\nData de publicació: Divendres, 07deMarçde2003\nEl Consell de Ministres va aprovar avui la remissió a les Corts Generals del Projecte de Llei General de Telecomunicacions, que recull drets nous per als usuaris com el d’impedir, mitjançant un procediment senzill i gratuït, la identificació de crida i el dret a no rebre publicitat mitjançant crides automàtiques, missatges de fax o correu electrònic, tret que manifestin el seu consentiment exprés.\nAixí mateix, manté el concepte de servei “universal” com a dret de tots els ciutadans a rebre accés telefònic a un preu assequible, amb independència de la seva localització geogràfica. A aquest dret s’afegeix el d’accés funcional a Internet, que s’ha inclòs en la normativa comunitària. Aquest nou dret ja es troba en vigor a Espanya a través del pla de substitució de les línies de telefonia rural (TRAC) per línies amb accés a Internet, que ha desenvolupat el Govern.\nEn aquest apartat s’amplien altres drets dels usuaris, com el dret a triar el mitjà de pagament per a l’abonament dels serveis; el dret de l’usuari a resoldre anticipadament sense penalització el contracte quan es modifiquin les condicions contractuals o el dret a rebre informació comparable i actualitzada sobre la qualitat del servei.\nD’altra banda, el Projecte endureix les multes previstes en el text inicial. Així, s’introdueixen infraccions per l’incompliment dels límits d’emissions en les antenes. A més de les sancions econòmiques, la Llei preveu la possible inhabilitació de l’operador que cometi una infracció i la retirada del mercat d’equips i aparells que incompleixin els requisits essencials. Igualment, s’eleven les sancions que podran exigir-se als operadors. En concret, les infraccions molt greus relatives a l’incompliment de les instruccions de la Comissió del Mercat de les Telecomunicacions (CMT) per a mercats de referència i operadors amb poder significatiu en el mercat seran sancionades amb multes de fins a 20 milions d’euros, mentre que per a la resta de les infraccions molt greus les sancions seran de fins a 2 milions d’euros. Les infraccions greus comportaran una sanció de fins a 500.000 euros.\nA més, s’introdueix una nova multa de 60.000 euros als representants legals o a les persones que integren els òrgans directius que hagin intervingut en les infraccions comeses per les seves empreses.\nUna de les principals novetats de la nova Llei General de Telecomunicacions és que qualsevol empresa podrà actuar com a operador en el mercat sense necessitat d’obtenir una autorització administrativa per a això, únicament informant amb caràcter previ a la CMT.\nA més, reforça el paper de l’òrgan regulador, que analitzarà periòdicament els diversos mercats de telecomunicacions, detectant els sectors en què no existeixi una competència efectiva, i podrà imposar obligacions específiques per a afavorir la competència als operadors amb posició de domini, que passaran a denominar-se “operadors amb poder significatiu en el mercat”.\nAquests operadors tenen entre les seves obligacions la interconnexió i accés, és a dir, hauran de posar la seva xarxa pública a la disposició d’altres operadors en condicions d’orientació a costos, transparència, no discriminació i control de preus.\ndrets ley-ca telecomunicacions


104 aC (Julià)\nEra fill de Simó Macabeu al que va succeir. El 137 aC Antíoc VII Sidetes, després de derrotar a Diodot Trifó, va decidir restaurar a Judea com a regne tributari i va enviar un exèrcit sota comandament del general Cendebeu. Simó Macabeu, que ja era gran, va donar el comandament als seus dos fills Judes i Joan Hircà, que van derrotar a l'exèrcit invasor.\nFlavi Josep diu que va regnar trenta-tres anys en un lloc i en un altre diu trenta-un; Eusebi n'hi dóna vint-i-sis. La data més acceptada per la seva mort és el 104 aC. Va deixar cinc fills dels que el gran, Aristòbul I de Judea, el va succeir. Hircà no va assumir mai el títol de rei, però ho fou de fet.\nObtingut de «https://ca.wikipedia.org/w/index.php?title=Joan_Hircà_I&oldid=18192138»\nLa pàgina va ser modificada per darrera vegada el 1 març 2017 a les 18:09.


‘1món.cat’ viu aquest dissabte l’estrena de Mollerussa com a Capital de la Sardana – Mollerussa Televisió\n‘1món.cat’ viu aquest dissabte l’estrena de Mollerussa com a Capital de la Sardana\n10, març, 2016\nEl Monument de la Sardana de Mollerussa, on es van presentar els actes de la capitalitat.\n‘1món.cat’, el magazín de les televisions locals, reprèn la ruta aquest dissabte amb una destinació, Mollerussa, escollida Capital de la Sardana 2016. Des del Teatre L’Amistat, i en directe per tot Catalunya, el programa viurà la proclamació d’aquest títol per part de la ciutat, amb entrevistes, actuacions en directe i moltes coses més. Tot plegat, gràcies a la feina conjunta de Mollerussa Televisió i La Xarxa.\nDe 16h a 18h, Albert Lijarcio i Pere Puig ens aproparan l’ambient de la celebració, així com les activitats previstes. Serà en conversa amb l’alcalde, Marc Solsona, i algunes entitats locals, que ens explicaran què representa per Mollerussa la capitalitat de la sardana.\nTambé escoltarem veus del món sardanista, com les de Mercè París, presidenta de l’Agrupació Sardanista Mollerussa i Joaquim Rucabado, president de la Confederació Sardanista de Catalunya.\nLa música és un ingredient indispensable en el ball de la sardana. Per això el programa parlarà amb el músic Joan Farreny, director de la Cobla Mollerussa, que interpretarà la sardana ‘Mollerussa Capital de la Sardana 2016’, que s’estrena aquest dissabte.\nNo hi faltaran les actuacions en directe. Així, veurem tocar la Cobla Jovenívola i la Colla Estol-Espígol d’Agramunt i l’Orfeó Renaixença. El Casal l’Arreu, per la seva banda, farà desfilar la colla gegantera i els grallers.\nTots aquests continguts s’alternaran amb connexions en directe amb altres punts del país. És el cas de Girona, amb motiu de la final del torneig de robòtica First Lego League, i Ripoll, on s’estarà celebrant la Fira de les 40 hores.


Froilán va a classe molt deixat: samarreta, pantalons arrapats i fumant\nFroilán va a classe molt deixat: samarreta, pantalons arrapats, fumant i gordo\nBarcelona. Dimecres, 16 de setembre de 2020. 12:13\nActualitzat Dimecres, 16 de setembre de 2020. 12:13\nFroilán va a la universitat. Això ja seria un titular per ell mateix. El nebot més gran del rei Felip és notícia per bronques, multes, opulència i xuleria més que per la seva preparació intel·lectual. Ara que Zarzuela vol netejar la seva imatge fent veure que l'Audi de 80 mil euros que condueix no és comprat sinó llogat, Froilán torna a deixar clar que l'elegància no va amb ell. Torna a la universitat amb un look de ni-ni d'extraradi que fa mal als ulls:\nFroilán fumant, GTRES\nDe bon matí el net adult (22 anys) de Joan Carles es vesteix amb uns pantalons molt arrapats, bambes sense mitjons, samarreta molt folgada, gorra i a les mans porta la carpeta, el mòbil i una cigarreta encesa. Froilán fumant de bon matí. La seva germana Victoria Federica es desperta no amb un suc de taronja natural sinó amb una coca-cola. Els dos fills de la infanta Elena són un quadre:\nEl look de ni-ni del nebot de Felip, GTRES\nVa al CIS, un centre privat a 20 mil euros l'any on estudia el grau de Bussiness (empresa, màrketing i borsa). S'acosta el dia que Froilán serà notícia no per la seva poca elegància sinó pels seus negocis. Joan Carles i Urdangarin es quedaran curts.


PressReader - La Vanguardia (Català-1ª edició): 2018-11-30 - Dependència juvenil\nUn 63% dels joves d’entre 24 i 29 anys, un 6% més que el 2009, viuen amb els pares\nLa Vanguardia (Català-1ª edició) - 2018-11-30 - SUMARI / LA SEGONA - CELESTE LÓPEZ\nEls joves espanyols es troben en evident desavantatge respecte al conjunt dels europeus pel que fa al desenvolupament personal i s’emancipen molt més tard de mitjana.\nLa situació de la joventut espanyola no canvia. Malgrat que és veritat que els índexs relatius a l’educació, el nivell de salut i l’ús de les noves tecnologies milloren, la realitat és que els joves d’aquest país estan en un clar desavantatge respecte dels seus col·legues europeus pel que fa al desenvolupament personal.\nL’extensió de la precarietat laboral, amb sous baixos, temporalitat i oferta imposada de llocs de treball parcials, impedeixen que els joves s’emancipin abans dels 30 o 34 anys, amb la frustració que això comporta per a una generació, la més preparada de la història, tal com es repeteix una vegada i una altra, pel nivell formatiu, però impedida de continuar amb el seu cicle vital. Actualment l’edat mitjana per abandonar la llar familiar s’acosta als 31 anys, tres més que fa una dècada. El percentatge de joves d’entre 20 i 24 anys emancipats amb prou feines arriba a un 8%, davant el 30% de la UE, i d’entre els de 24 i 29 anys, un 63% encara viuen amb els pares, un 6% més que el 2009.\nHo indica l’Índex Sintètic de Desenvolupament Juvenil Comparat (ISDJC-2018), elaborat pel Centre Reina Sofia sobre Adolescència i Joventut de la Fad en el marc del ProyectoScopio, centrat en la recopilació i l’obtenció de dades per a l’anàlisi de la realitat i socialització juvenil. L’índex està elaborat a partir de dades relatives a l’educació, l’ocupació, l’emancipació, la vida (mortalitat, fecunditat, accidents i suïcidis) i l’ús de les tecnologies, i ofereix una fotografia fixa que permet comparar de manera transversal l’estat de la joventut espanyola amb el de l’europea i també entre comunitats autònomes.\nEl resultat de l’índex és descoratjador, perquè, malgrat la recuperació econòmica, la realitat és que els joves espanyols continuen estant a la cua en l’índex general: la posició 35 de 39 del rànquing, només davant Grècia, Bulgària, Itàlia i Romania. Espanya ocupava el lloc 36 el 2017.\nAquesta mínima millora s’explica per les bones dades obtingudes en el maneig i ús de les tecnologies, en l’educació (el nivell formatiu continua augmentat) i en la salut, tot i que en aquest punt els autors de l’informe reconeixen que això té a veure en part amb la permanència a la llar familiar, on la cura i l’atenció dels progenitors millora la qualitat de vida del jove.\nLa mala posició espanyola a l’ISDJC 2018 té a veure fonamentalment amb els resultats obtinguts en les variables d’ocupació i emancipació, que llasten el resultat global de l’índex. Malgrat que en ocupació tendeix lentament a millorar, sembla que el 2018 en qüestions d’emancipació la bretxa encara s’eixampla més.\nI, tot i que el tema de l’emancipació no s’explica únicament per la capacitat econòmica del jove, hi té molt a veure. En ocupació, Espanya encara és lluny d’assolir els nivells de desenvolupament precrisi (any 2009), i el 2018 hi ha quatre dades determinants de la seva mala posició al rànquing específic. L’atur continua sent alt (un 29,40% a Espanya enfront d’un 13,20% a la UE), però els que treballen estan en una situació de gran vulnerabilitat: Espanya té la proporció més gran de població jove que treballa amb contracte temporal de tota la UE, mentre que un 64,20% dels joves que treballen a temps parcial ho fan de manera involuntària perquè el mercat laboral no els permet incorporar-s’hi a temps complet.\nEspanya, a l’Índex de Desenvolupament Juvenil, ocupa el lloc 35 de 39, davant Romania, Bulgària, Itàlia i Grècia\nTARA MOORE / GETTY\nEls joves espanyols estan al capdavant d’Europa en l’ús de les tecnologies


La hipnosi, aquesta gran desconeguda | HIPNOSI CLINICA\n← És segura, la hipnosi?\nEls efectes del pensament negatiu en el nostre cervell →\nLa hipnosi, aquesta gran desconeguda\nPublicat el 2015/11/18 per Anna Pons\nLa hipnosi. Una d’aquestes enormes quimeres que envaeix els cinemes, els espectacles i els programes de televisió. Una d’aquestes coses que encara posa en dubte el concepte que una àmplia part de la població té sobre “racionalitat”.\nCom és possible! És la resposta immediata de la nostra ment al fenomen. De seguida, és clar, en la majorís dels casos, pel patró de resposta típic de la por; ens allunyem, comencem a dubtar de nosaltres mateixos, i el pensament de: “no te m’acostis” comença a prendre la nostra ment.\nÉs lògic. Ens han bombardejat durant tantíssims anys amb el fenomen màgic i misteriós de la hipnosi, que ja un pensa gairebé que es pot volar quan l’hipnotitzen, i no de forma figurada. Doncs ho sento, però no.\nQuè és realment la hipnosi?\nPosem-nos seriosos. La hipnosi és molt més del que es pot veure. Com a tal, la hipnosi sorgeix com a eina terapèutica en els seus inicis. Hi ha proves que ja en moments prehistòrics, existia la figura del xaman, que emprava tècniques suggestives de cara a la sanació.\nDesprés es va passar als bruixots i als mediums, i l’obscurantisme va anar creixent. No obstant això, el rigor científic o almenys la consideració de la hipnosi com una cosa més que bruixeria va començar a l’escola de l’hospital psiquiàtric de Nancy-Salpetriere, amb el professor Charcot i el tractament de la histèria col·lectiva mitjançant hipnosi.\nAvui dia, la hipnosi es podria definir com un mètode. Un procediment compost de diverses tècniques que empren l’atenció o la imaginació de l’individu per a produir alteracions o canvis en les seves emocions, pensaments, comportaments o percepcions.\nEn altres paraules, no és més que una forma extremadament eficient d’utilitzar els recursos mentals de la persona per aconseguir resultats, amb les limitacions pròpies a l’ésser humà (ningú perdrà la seva personalitat, ni es convertirà en superman gràcies a la hipnosi).\nL’estat hipnòtic/ de “trance”\nAquesta forma d’emprar l’atenció, passa necessàriament per un estat anomenat de trance (hipnòtic). És un estat molt semblant a l’Estat de Flow dels artistes. La ment experimenta un nivell d’abstracció i de concentració molt alts, dedicant recursos generalment dispersos a molt pocs objectius.\nDurant un temps es va pensar que no tots érem susceptibles d’experimentar aquest estat, per tant, érem poc “hipnotitzables”. Avui sabem que això no és així. La mesura en què una persona abasta aquest estat està tant en la voluntat del hipnotitzat, com en l’habilitat del hipnotista.\nA nivell subjectiu, aquest estat és molt personal. Els relats de les persones que han passat per aquest mètode són molt dispersos. Els més comuns coincideixen a experimentar una sensació semblant a la d’un somni; com un estat de consciència plena, però absolutament “en un altre món”.\nLa forma: ¿hipnotitzar amb un clic de dits?\nI aquí ve el realment morbós; la forma en què aquesta tècnica es porta a fi.¿Simplemente es fan petar els dits? He de donar un copet a la teva espatlla i després ballaràs “La Macarena”? Realment, la forma en què es realitza és el que menys interès té de cara a la tècnica en si, malgrat que sigui el més cridaner. Per no parlar dels milions que se segueixen guanyant gràcies a elles.\nI és que la pregunta és òbvia; ¿Com és possible que es pugui dormir a algú només fent petar els dits?\nJo plantejo una altra pregunta: ¿Seríeu capaços d’adormir-vos sense que ningú peti els dits?\nNo es tracta d’una qüestió de causa-efecte. No hi ha cap tipus de clic que emeti cap tipus d’ona que ens dormi automàticament. Existeix, no obstant, la convicció que ens dormirem quan sentim un espetec de dits. Igual que ens adormirem quan estiguem cansats. I el nostre cos actua d’acord a aquestes creences. La ment pot ser divertida, oi?\nEl que de veritat importa sobre la hipnosi\nMés enllà de totes les implicacions sensacionalistes de la hipnosi, el que al final compta és que com a eina, com a mètode, sigui eficaç de cara al nostre objectiu com hipnotistes. Si el nostre objectiu és terapèutic, potser optem per mètodes que donin més capacitat de control a la persona. Si és l’espectacle, possiblement busquem allò que sigui cridaner.\nNo obstant això, per sobre d’aquesta eficàcia està el respecte. Aquest és un punt important; en hipnosi es treballa sempre amb persones, i per tant és necessari un fort sentit del respecte a la individualitat i l’honor de la persona hipnotitzada. Siguem conscients del paper que l’hipnotitzat assumeix quan accepta ser-ho. No percep cap control, al contrari de fet; es percep com a “venut”. Siguem respectuosos amb ell o amb ella.\nEn definitiva, el que de veritat importa és que, tal com diuen tants personatges famosos (entre ells, em permeto citar a l’Oncle Ben de Spiderman), “un gran poder comporta una gran responsabilitat”. No es tracta del poder en si, és a dir, de què podem fer, sinó de què fer amb el poder. Com emprar-lo i per què. Sobretot, si aquest poder realment està a l’abast de tots.\nEduardo Torrecillas RiveraPsicólogo clínico Per a Psicología y mente. Per llegir desde la pàgina original, en castellà, feu clic aquí.\nAquesta entrada s'ha publicat en Uncategorized i etiquetada amb hipnosi, teràpia. Afegiu a les adreces d'interès l'enllaç permanent.


Pel que sembla, la setmana passada se celebrava arreu del món la Harry Potter Book Night. I divendres a Mataró la biblioteca Antoni Comas organitzava un concurs adreçat als lectors més joves de les aventures de l’aprenent de mag.\nTotalment aliè al fenomen, acabava fent cap a l’escorxador modernista arran de la descoberta recent de la saga per part de la pubilla de casa. I reconec la meva sorpresa davant el predicament que encara té la saga més de dues dècades després del seu debut. Evidentment, la repercussió de les versions cinematogràfiques i el marxandatge persistent i omnívor contribueixen en gran manera a realimentar el cercle, però continua sent un petit gran miracle, en aquests dies de pantalles permanents i addictives, veure com es propaga la passió per la lectura de les històries dels personatges de J.K. Rowling.\nUn contagi discret i minúscul, un gota a gota que s’inocula com per art de màgia, mai més ben dit, de la cosina gran a la cosina petita, d’un amic a un altre. Perquè per moltes bufandes, varetes o tasses amb escuts que es puguin comprar, alguna cosa més ha de surar perquè un marrec emprengui l’aventura de llegir-se una història de més de quatre mil pàgines. I divendres, a la sala d’actes de l’Antoni Comas n’eren una vintena sense comptar els que van quedar en llista d’espera.\nI val a dir que la feina de les organitzadores va estar a l’altura de la il·lusió dels participants i, de ben segur, de la seva pròpia il·lusió, creant un espai màgic que va immergir concursants i famílies des del primer moment i al llarg de tota la vetllada, salvant amb la bona fe i les ganes de tots plegats fins i tot els imprevistos tecnològics de darrera hora.\nPerquè sí: la màgia negra també hi va tenir presència, i va fer caure el wi-fi, la pantalla blava de la mort del segle XXI. Petita ironia que, a les portes d’una nova edició del MWC que ens estabornirà amb tot de novetats impactants, seguim entrebancant-nos amb problemes tan bàsics. “Mataró, locomotora amb destí ciutat intel·ligent”, en diuen.


NOTA DE PREMSA DEL GRUP DE TREBALL PER LA RECUPERACIÓ DE LA MEMÒRIA HISTÒRICA I DEMOCRÀTICA DE COCENTAINA – Alcoyinforma\nNOTA DE PREMSA DEL GRUP DE TREBALL PER LA RECUPERACIÓ DE LA MEMÒRIA HISTÒRICA I DEMOCRÀTICA DE COCENTAINA\nContinuant amb la tasca encetada per recuperar la nostra Memòria Històrica i Democràtica, el grup de treball de Cocentaina commemorem el 14 d’abril, dia de la República, amb diversos actes.\nEl divendres 13 d’abril vam presentar l’exposició “El valencianisme republicà, 1837-1977”, cedida per la Fundació Josep Irla, que es podrà visitar a la Casa de la Joventut del 13 al 27 d’abril. L’acte va estar conduit i presentat per Joan-Vivent Sellés, militant d’ERPV i veí de Cocentaina. Paco Galiano, President d’ERPV de València-ciutat, ens va fer un recorregut explicatiu dels 14 panells que la composen. L’exposició arranca en 1837 amb les arrels populars i les primeres bases de l’incipient recuperació lingüística i finalitza en 1977 amb l’explosió Fusteriana; fa un repàs pel primer valencianisme polític de 1900, les normes de Castelló de 1932, la lluita per l’estatut d’autonomia i la primavera cultural dels anys 1931 a 1936, sense oblidar la guerra civil de 1936 a 1939, com a conseqüència del fracàs del cop d’estat contra la República, i el posterior exili i repressió de 1939 a 1975. El triomf del franquisme tallà de soca-rel tots els avanços socials bastits fins els moment i imposà silenci, repressió, mort o exili per als antifeixistes del bàndol republicà. Molts són afusellats en eixe moment o moren mentre romanen empresonats, altres són depurats. Aquesta exposició ret homenatge a totes eixes generacions de valencians que van ser protagonistes en aquesta lluita i nosaltres, com a grup de treball per la recuperació de la M.H., volem amb ella despertar la societat contestana d’eixe silenci conreat durant tantes generacions i ser justos amb els fets històrics ocorreguts. També va participar a l’acte Mario Carbonell, regidor d’ERPV a l’Ajuntament de Xixona. A la seua intervenció reflexionava sobre la importància de no confondre República amb ruptura o revolució.\nA més, ahir 14 d’abril, coincidint amb la data de la proclamació de la Segona República a Espanya, el Grup de Treball per la Recuperació de la Memòria Històrica i Democràtica de Cocentaina vam commemorar l’aniversari amb la visita a Ontinyent per conèixer, de la mà del guia i historiador local Àngel Cambra, la Ruta de la Memòria Democràtica: un recorregut per diferents indrets on es conserven restes de la guerra Civil.\nVam començar la visita a les portes del col·legi de la Concepción, edifici que fou utilitzat durant la guerra civil com a hospital de soldats ferits, i que encara conserva a la reixa d’entrada d’una de les portes l’emblema de l’IOS, l’Internacional Socialista Obrera, organisme belga i d’altres països que va ajudar a muntar un modern hospital de guerra a Ontinyent. El guia ens va parlar de les “mamàs belgues” un grup de dones voluntàries de diferents nacionalitats que van canviar la seguretat i la comoditat de les seues cases a Bèlgica pel dur treball d’atendre ferits a un país en plena guerra. Prop de la façana de l’antiga fàbrica de mantes “Paduana” visitàrem l’estàtua de José Melchor Gomís, músic i compositor ontinyentí de començ del segle XIX a qui se li atribueix l’autoria de l’Himne de Riego, l’himne oficial de la Segona República.\nOntinyent va tindre la sort de no patir cap bombardeig durant la Guerra Civil, però d’igual forma que la majoria de poblacions de la zona republicana, va fer un immens esforç per construir túnels subterranis per protegir les vides dels seus veïns i veïnes en cas d’atac aeri. Actualment es poden visitar dos d’aquells amagatalls on es refugiaven els ontinyentins quan sonaven les sirenes d’alarma: el refugi antiaeri per protegir als treballadors de l’antiga fàbrica tèxtil de “Tortosa i Delgado”, un refugi picat a mà a l’interior del tossal argilenc on es troba el casc antic d’Ontinyent, i el refugi del Regall, un conjunt de túnels també picat a mà per protegir als veïns del centre de la vila. Els dos ens van impressionar per ser espais de reduïdes dimensions on havia de refugiar-se molta gent i per les senyals que els pics van deixar per totes les parets, sobretot si tenim en compte que es conta que eren xiquets de menys de 17 anys qui havien de fer eixe treball de picar la roca, ja que els més majors estaven ocupats amb tasques pròpies de la guerra.\nEl guia ens va parlar del gran esforç que es va fer durant la guerra civil a la vila d’Ontinyent per acollir a milers de refugiats que havien deixat les seues cases fugint de l’avanç dels revoltats i que van ser acollits a les cases del veïnat, i també ens va parlar de les víctimes de la repressió, tant les de la repressió republicana durant la guerra com les de la dictadura franquista de després de la guerra. Ens va informar també que, actualment, estan fent-se treballs de recuperació de restes humanes al cementiri de Paterna on es troben desenes d’ontinyentins que van ser afusellats per la dictadura i que setanta-nou anys després del final de la guerra encara no han tingut un soterrament digne.\nDesprés d’aquest viatge al passat recent vam tornar a Cocentaina més conscients de la importància d’aprendre del passat per ser plenament conscients del valor de la pau i de la convivència\ndemocràtica i de la necessitat de posar en valor els refugis de la guerra, no tan sols com un recurs turístic sinó com a element patrimonial que explique els fets històrics ocorreguts al nostre poble i la tan necessària com demandada recuperació de la Memòria Històrica i Democràtica.\nEls recordem que el proper dimecres 25 d’abril, a les 19:30 hores i de nou a la Casa de la Joventut, estan totes i tots convidats a la projecció del documental “Els fills del silenci” de la mà de la diputada de Memòria Històrica d’EU, Rosa Pérez Garijo. El documental, cedit per la Delegació de M.H. de la Diputació de València, narra els testimonis de les víctimes de la repressió patida i compta amb entrevistes a professors universitaris, posant de palès com els trets d’identitat dels valencians van ser desprestigiats i condemnats a l’ostracisme per part del franquisme. Aquest documental ens serveix per dir-li a la societat que el silenci que van voler imposar-nos no va poder, ni pot, acabar amb la nostra memòria.\n“Somos la memoria que tenemos y la responsabilidad que asumimos\nsin memòria no existimos y sin responsabilidad quizá no merezcamos existir”\nCocentaina, 17 d’abril de 2018\nCOCENTAINA, GRUP DE TREBALL PER LA RECUPERACIÓ DE LA MEMÒRIA HISTÒRICA I DEMOCRÀTICA DE COCENTAINA, NOTA DE PREMSA DEL GRUP DE TREBALL PER LA RECUPERACIÓ DE LA MEMÒRIA HISTÒRICA I DEMOCRÀTICA DE COCENTAINA


Pla per revitalitzar el centre de Barcelona després del desallotjament\nL’Ajuntament ultima mesures d’urgència perquè la gent superi els recels a fer les compres de Nadal en aquesta zona de la ciutat\nPoques hores després del desallotjament de l’acampada la quotidianitat va tornar a la plaçaUniversitat.El lloc va tornara ser un puntde pas freqüentat de molts ciutadans (Àlex Garcia)\n21/11/2019 00:55 | Actualizado a 21/11/2019 01:35\nCom si fos Que bonic que és viure . Objectiu: salvar el Nadal. Després de desallotjar l’acampada de la plaça Universitat, el govern de l’alcaldessa Ada Colau prepara un paquet de mesures d’urgència perquè la ciutadania superi els recels acumulats aquestes setmanes i s’animi a tornar a anar al centre de la ciutat per fer unes quantes tapes, potser assistir a un espectacle i, sobretot, a comprar de cara a Nadal.\n“Estem ultimant una sèrie d’atraccions infantils per animar les zones més afectades pels últims esdeveniments, la plaça Universitat, l’avinguda Francesc Cambó i el carrer Magdalenes –detalla la regidora de Comerç, la socialista Montserrat Ballarín–. Són activitats que en principi no teníem previst celebrar, com ara contacontes i espectacles de màgia, a fi d’atreure un públic familiar, d’animar la gent a tornar a anar al centre de la ciutat. Potser també podem fer alguna campanya de comunicació. Tenim recursos. Aquest divendres ens reunirem amb els comerciants per establir una estratègia conjunta. Hem de veure com ho muntem, tot això. El problema és que les urgències no casen bé amb l’administració”. Sí, molts entenen que la manera de procedir de l’Ajuntament en tot aquest tema està sent una mica erràtica, en excés després dels esdeveniments, però en aquests moments les circumstàncies obliguen a remar a l’uníson.\nEn unes hores els repartidors van portar a Universitat tot el que no van poder distribuir aquests dies\nEls comerciants de la plaça Universitat diuen que encara són a temps de penjar els llums de Nadal. Serà la primera vegada que el lloc s’il·luminarà per aquestes festes. Alguns patrocinadors van dir que mentre durés l’acampada no invertirien ni un euro en el muntatge nadalenc. Però ara tots confien que s’ho repensaran i que la iniciativa tirarà endavant. Almenys aquest és l’esperit. Aquest pla municipal és, de fet, una resposta a les peticions dels eixos comercials més visitats de tot Barcelona. Al Gòtic els comerciants estan encantats amb la idea. “Que posin arbres de Nadal per tot arreu”, diu la presidenta de Barnacentre, Teresa Llordes. L’acampada no feia altra cosa que restar visitants procedents del costat Llobregat de Barcelona i l’àrea metropolitana.\n“Nosaltres ja hem penjat els nostres llums de Nadal –va explicar ahir l’encarregada d’un restaurant pròxim, un que va haver de posar un cartell de “Lavabo només per a clients” després que se’ls embossés un parell de vegades–. La veritat és que no entenc per què van tardar tant a desallotjar la plaça, com van deixar que la situació s’enquistés. Però ara el que hem de fer és animar la gent a tornar, i per això hem de transmetre un missatge d’alegria. Els turistes miraven la terrassa, després l’acampada... i després marxaven. Ara hem d’aconseguir que es quedin”. Fa uns quants dies els testimonis recollits aquí eren molt més dramàtics.\n“Encara som a temps de salvar la temporada de Nadal –intervenen els responsables de l’administració de loteria El gato negro–. Ara em sembla una mica ridícul que aquesta situació s’hagi prolongat tant temps, que l’hàgim aguantat tant temps i que finalment s’hagi resolt d’una manera tan senzilla... Però ara la sensació que tinc és d’alleujament. L’acampada el que va fer va ser postergar l’ arrencada de la campanya nadalenca. Però ara tot s’està engegant. En el fons la gent vol venir... Només li fa falta una empenta”.\nAhir, de bon matí, la plaça Universitat provava de recuperar la normalitat a tota màquina. Així que els 85 treballadors dels serveis municipals de neteja desplaçats al lloc van acabar de ficar fins a 25 tones de materials de tot tipus acumulats en l’acampada en una caravana de 25 vehicles, els repartidors van aprofitar per portar totes les mercaderies que aquests dies no van poder distribuir per culpa dels talls de trànsit. Mentrestant altres treballadors de l’Ajuntament armats amb potents rajos d’aigua a pressió provaven d’esborrar les pintades de l’asfalt i retirar altres materials incrustats al mobiliari urbà. Una dotzena de participants en l’acampada debatien allà mateix quin seria el pas següent. Un estudiant es queixava que la Guàrdia Urbana se li havia emportat la caçadora. Un malabarista txec preguntava on pot dormir ara. Uns quants agents dels Mossos d’Esquadra i la Guàrdia Urbana es van quedar al lloc a fi de prevenir incidents. I els veïns deien a les càmeres de televisió que estaven molt contents amb el desallotjament. Uns amb més intensitat que d’altres. “Calla d’una vegada –va dir una dona al seu home–, que sortiràs a totes les televisions dient el mateix”.


Mil llums, mil mirades | Lluèrnia\nMil llums, mil mirades\nPosted by Pep Fargas15 Novembre 2012\tHome\nJa hem rebut més de 200 imatges, entre fotografies i vídeos, que podeu veure a la nostra galeria a Flickr . Volem agrair-vos aquesta forma de participació que ens ha donat una visió molt diversa de Lluèrnia, el festival del foc i de la llum d’Olot.\nAvui ja podem assegurar que Lluèrnia 2012 ha estat un èxit. Durant sis hores el Puig del Roser i el Firalet varen bullir de gent, de foc, de llum i d’activitats.Un èxit que ha estat possible gràcies a la col·laboració entusiasta de més de 100 voluntaris i d’uns 40 professionals que han aportat tota la seva il·lusió i professionalitat a aquesta primera edició del Festival del Foc i de la Llum d’Olot.\nLes apreciacions són, naturalment, subjectives, perquè més enllà de les 800 tasses de caldo que van servir, en menys d’una hora, els Fogons de Fra Sever alimentats per la Penya Aoapix, i els 4000 punts de llum que brillaven a l’Hort de la Llum, no tenim altres dades comptables. Hem de dir però que totes les opinions que hem rebut fins ara han estat altament favorables pel que fa als continguts i l’estètica de la proposta, i que la presència de públic va ser massiva fins a les 10 del vespre i més sostinguda a partir d’aquesta hora.\nUs agraïm el seguiment, l’assistència i participació a Lluèrnia i us emplacem per a la propera edició, que tant de bo puguem celebrar l’any vinent.\n← Tot a punt\tVídeo “Concert per a Bombetes” →


gaudeix de les teves VACANCES A SALOU!\nRep un 10% de descompte extra\nAnul·lació gratuïta amb la tarifa flexible\nEl teu hotel a 450 metres de la platja de Capellans a la Costa Daurada\nModernes i adequades per garantir el màxim confort a les teves vacances\nTu hotel situat a pocs metres de la platja de Capallenes, a la Costa Dorada\nGaudeix d’unes vacances plenes de diversió, sol i adrenalina a Salou, una localitat coneguda per ser molt animada i acollidora, a 1 hora de Barcelona i, a pocs quilòmetres dels parcs Port Aventura i Ferrari Land, a la Costa Dorada.\nL’Hotel Salou Beach t’ofereix habitacions climatitzades, dobles o familiars, totes amb Wi-Fi gratis, balcó i, decorades amb tons blaus i pastissos, per garantir un nivell de confort a les teves vacances. L’hotel també disposa de 4 habitacions dobles per a persones amb mobilitat reduïda.\nPara completar la teva estada, l’hotel t’ofereix paquets de restauració, perquè comencis el dia amb un bon esmorzar o el finalitzis amb un sopar. A més té una piscina exterior on podràs gaudir del dia mentre prens el sol i tots els serveis d’un hotel 4 estrelles.\nSalou té molt a oferir! T’animem al fet que aprofitis el dia des de la platja de Capellanes, situada a 450 m de l’hotel o des de Llevant, a 1 km, o si portes un esperit-esportista, podràs bussejar i conquerir els fons marins, jugar tenis, o fins i tot recórrer els voltants a cavallo.\nSi busques explorar altres llocs a prop de Salou, et recomanem visitar Tarragona, Barcelona o altres pobles amb encant a la Costa Daurada.\nAPROFITA ELS NOSTRES DESCOMPTES EXCLUSIUS\nGaudeix de la gastronomia que t’ofereix l’Hotel Salou Beach.\nHabitacions a Salou Beach\nGAUDEIX D'OCI, GASTRONOMIA I MÉS


Villa in Salobre Golf XIII Gran Canaria Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla in Salobre Golf XIII-, San Bartolomé de Tirajana, Gran Canaria, Espanya, 0 - Veure al mapaVilla in Salobre Golf XIIIVeure més fotosVeure més fotosVeure totes les 26 fotos\nDissenyat tant per oci com per negoci, Villa in Salobre Golf XIII està situat idealment a La Playa De Arguineguin; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Villa in Salobre Golf XIII ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Amb una localització ideal i amb comoditats imbatibles, Villa in Salobre Golf XIII no troba competidors en cap categoria.


El Govern commemora els 600 anys de l'arribada del poble gitano a Catalunya - Di@ri de la Discapacitat\nPer Carlos Valdivia\nAquest novembre es compleixen 600 anys de l’arribada del poble gitano a Catalunya. Atesa la rellevància d’aquest aniversari, el Govern ha acordat commemorar aquesta efemèride sota el lema “600 anys del Poble Gitano a Catalunya. Un poble dins un país”. En aquest sentit, el Govern també dóna compliment al Pla Integral del Poble Gitano a Catalunya, que té com un dels seus objectius principals promoure la cultura gitana i posar en valor les aportacions d’aquest poble a Catalunya.\nEl Departament de Benestar Social i Família, a iniciativa del Consell Assessor del Poble Gitano, impulsarà durant l’any vinent diverses actuacions que promoguin la cultura gitana com a part de la història i cultura catalanes i facin difusió dels seus valors i de la seva contribució al país al llarg d’aquests 600 anys. El Departament s’encarregarà de l’organització i el finançament de les activitats que s’organitzin en el marc d’aquesta celebració.\nEl Consell Assessor del Poble Gitano, format, entre d’altres, per representants d’entitats gitanes de Catalunya, es constitueix en comitè organitzador de la commemoració a través del Grup de treball de cultura. La vicepresidenta del Govern i consellera de Benestar Social i Família nomenarà una persona comissària, que s’encarregarà de fer el seguiment dels acords del comitè organitzador.\nEl Consell Assessor del Poble Gitano és l’òrgan consultiu i de participació de les persones gitanes i les entitats que treballen amb el poble gitano en totes les qüestions que siguin del seu interès i en el seguiment dels acords presos pel Govern de la Generalitat i que els afectin directament. Entre d’altres, té les funcions d’assessorar els diferents departaments de la Generalitat de Catalunya; formular recomanacions a l’Administració sobre les matèries relatives a la situació del poble gitano; promoure estudis, iniciatives i actes per a la inserció de la població gitana, la defensa de la seva cultura i per combatre el racisme i la discriminació; estudiar i emetre propostes per tal d’enfortir la convivència entre les diferents cultures que viuen a Catalunya; aprovar la memòria sobre les actuacions de l’Administració relacionades amb el poble gitano i sobre el desenvolupament del Pla integral del Poble Gitano, o assessorar i formular recomanacions a l’Administració per combatre la desigualtat i la discriminació de les dones gitanes.\nArticle anterior#GivingTuesday: un dia per donar\nArticle següentDia Internacional per a l’eliminació de la violència envers les dones


EL CASTELL DE QUERMANÇÓ REVIU EL PASSAT AMB LA VISITA D’UN GRUP DE SANTPERENCS\nL’última activitat que l’Ajuntament de Sant Pere Pescador havia previst dins els actes de Commemoració del Centenari de la Guerra del Francès (1808-1814) es va dur a terme el passat diumenge 16 de novembre. Va consistir en una visita guiada al Castell de Quermançó (Vilajuïga) totalment gratuïta per tots els santperencs .\nL’associació Amics del Castell de Quermançó i del Comtat d’Empúries va ser l’encarregada d’amenitzar la visita. Un grup de quinze actors amateurs van representar la ocupació del castell per part d e les tropes franceses. La recreació històrica va ser protagonitzada pel vicepresident de l’associació, Josep Puig, que va interpretar el paper de Mariscal Suchet. Anà acompanyat d’uns quinze figurants: sis soldats francesos amb tambors, un capità de tropes, pagesos i un grup de dones, encapçalades per la famosa bandolera santperenca, Ma. Teresa de Molins coneguda com la Comtessa de Molins o de Quermançó. Segons conta la llegenda, aquesta dama va ser la responsable de fer explotar el castell amb la pólvora que havia deixat l’exèrcit francès a la retirada.\nAixí doncs, els visitants van poder gaudir d’uns guies totalment atípics que els van acompanyar des de la torre atalussada, punt d’inici del recorregut , fins a l’últim espai, el pati d’armes.\nL’associació Amics del Castell de Quermançó i del Comtat d’Empúries a través del seu president, Jaume Simón, i del mateix propietari del castell, Josep M. Martorell, van voler obsequiar a l’ajuntament de Sant Pere i a tots els santperencs amb aquesta posada en escena tant original. Josep M. Martorell assegurava que era la primera vegada que es feia una representació d’aquelles característiques en el mateix castell.\nLa jove estudiant santperenca, Ginesta Miró, va ser la responsable de recitar uns poemes sobre la Comtessa de Molins. Miró va dedicar el treball de recerca de batxillerat a repassar la història d’aquesta noble i llegendària dama.\nUna vegada acabada la visita, el grup va retornar al punt de recepció per degustar el pa amb nous de la Comtessa de Quermançó, tot acompanyat d’un raig de moscatell de Vilajuïga.\nEn les properes setmanes l’associació Amics del Castell de Quermançó i del Comtat d’Empúries presentaran a Sant Pere Pescador un recull de la filmació que han elaborat en motiu de la visita. Aprofitant l’acte també hi presentaran el documental QUERMANÇÓ "BRESSOL DE TROBADORS" elaborat en homenatge a Carles Fages de Climent. Produït pels Amics del Castell de Quermançó i Comtat d'Empúries i dirigit per Josep Puig Badosa.


Exilis: Howards End: "Només connecta..."\nHowards End: "Només connecta..."\nHowards End està considerada la novel·la més destacada d'E.M. Forster (1879-1970), un autor anglés del primer terç del segle XX, altres obres del qual són Una habitació amb vistes o Viatge a l'Índia (conegudes, com Howards End, per unes celebrades adaptacions cinematogràfiques de fa uns anys).\nAparentment, argumentalment, la novel·la és la narració entre dues famílies: les germanes Margaret i Helen Schlegel, i els Wilcox. En el fons, els personatges representen els dos components que Forster veia en Anglaterra i, més enllà encara, dues tendències de la condició humana. Les Schlegel, d'ascendència no pas casualment alemanya, representen l'idealisme, certa visió romàntica de la vida, la sensibilitat artística, les inquietuds intel·lectuals, socials i igualitàries. En canvi, els Wilcox són la visió pràctica del món, l'esfera dels negocis i el progrés, la insensibilitat però alhora la resolució necessària, l'imperialisme britànic. Tampoc és casual que unes siguen dones, i els altres sobretot homes: es poden relacionar amb la visió femenina i masculina de la realitat.\nAmb tot, aquests dos mons han d'aprendre a conviure. Margaret Schlegel i Henry Wilcox es casen després que el segon quede vidu. I el símbol d'aquesta harmonia, per a la qual Margaret haurà de treballar molt, és una casa, Howards End. Una casa en el camp que, tot i donar títol al llibre, apareix en molt poques ocasions: ben bé a l'inici i en els darrers capítols. Perquè les cases, i en particular Howards End, són molt més que llocs per a viure: són la vida mateixa. "Les cases estan vives, oi?", diu Margaret. També els objectes tenen vida. Una mica a la manera de Mercè Rodoreda. En diversos moments m'ha vingut al cap Mirall trencat, per posar un exemple. Cal tenir en compte que als anys vint i trenta, l'època de formació de Rodoreda, Forster era molt més conegut que no pas ara.\nL'obra també tracta el tema de les diferències socials, amb la contraposició entre els Schlegel i els Wilcox, d'una banda, pertanyents a les classes benestants; i Leonard Bast i la seua dona, de l'altra. L'epígraf inicial de Howards End diu: "Només connecta...". Per a Forster, de pensament profundament humanitarista, la clau és connectar: connectar classes socials, connectar la sensibilitat masculina i la femenina, el pragmatisme i la bellesa, el progrés i la cultura. I en aquest sentit té gran importància la senyora Wilcox, que mor poc després d'iniciada la novel·la. Ella, com la casa de Howards End, simbolitza la desitjada harmonia.\nEn definitiva, un llibre que cal redescobrir, injustament oblidat al meu entendre.\nPublicat per Carles Lluch a 20:55\nEtiquetes de comentaris: E.M. Forster, literatura, Mercè Rodoreda\nCamps i la dona del Cèsar (amb afegitó)\nParaules amb saó / 2: bambar\nMúsica més enllà de la mort\nParaules amb saó / 1: esbelegar


L'alcalde de Milà, molt enfadat per la sortida en massa a prendre l'aperitiu\nBarcelona. Dissabte, 9 de maig de 2020. 08:15\nL'alcalde de Milà, Giuseppe Sala, ha esbroncat els seus conciutadans, després de les imatges de centenars de persones que van sortir a passejar i prendre l'aperitiu a la zona dels Navigli, on els bars han obert suposadament per atendre demanats per portar en un dels primers compassos de la desescalada després de la crisi del coronavirus.\n"És per enfadar-se i molt", va dir l'alcalde milanès després que s'hagin fet virals les imatges de centenars de persones en aquesta zona de lleure de la capital de la Llombardia, passejant, bevent en grups i amuntegant-se a les vores dels canals milanesos.\nEn aquests moments a Itàlia que ha començat una primera fase de desescalada es permet sortir de casa només per fer esport o fer un tomb o en casos de necessitat, per comprar, per motius de salut o feina.\n"Quan cal agrair als milanesos pel seu comportament virtuós sempre soc el primer en fer-ho, però hi ha moments en què hi ha una cosa per fer... i aquest és un d'aquells moments: les imatges d'ahir al llarg dels Navigli són vergonyoses".\nI va afegir: "No soc un polític de les metàfores, soc un polític dels actes. O les coses canvien avui, no demà, és un ultimàtum , o demà estaré aquí al Palazzo Marino (seu de l'ajuntament) com de costum i prendré mesures, tancaré els Navigli i tancaré el menjar per portar dels bars i restaurants", va dir en un missatge a Facebook.\nItàlia en va registrar aquest dijous 29.958 de morts amb coronavirus, amb 274 l'últim dia i 1.401 nous contagis en les últimes 24 hores, d'aquests la meitat es van produir a la Llombardia, la capital de la qual és Milà.\nEl president de la regió, Attilio Fontana, també va advertir: "És el moment més delicat, veig tanta gent al carrer".\nDe moment es manté que des d'avui, a la Llombardia es permetran activitats esportives individuals a l'aire lliure en instal·lacions esportives com jugar a golf, muntar a cavall, anar en canoa, jugar a tennis o escalar, però sense obrir les àrees en comú com dutxes o vestidors.\nQuioscos & Pantalles Les portades del concurs de desconfinament Antoni Maria Piqué\nCoronavirus El Papiol: així es viu sense restriccions horàries a tocar de Barcelona Guillem Maneja Juvanteny\nCORONAVIRUS DADES | Els països liderats per dones han gestionat millor la crisi del Covid-19


Reivindicant el carrer com a lloc de trobada, Itinerària practica la intervenció efímera i festiva de l’espai públic. Les seves creacions, instal·lacions construïdes bàsicament de ferro i fusta, són estructures senzilles i ginys de mecànica <br>bàsica a la vista. Una proposta marcadament participativa que desperta la curiositat dels participants de totes les edats.\nSinergies Serveis Culturals és una cooperativa valenciana de treball associat que treballa en diversos àmbits del sector cultural. Formen l’equip gestors culturals, sociòlegs, creatius, historiadors i tècnics en animació sociocultural. Des de la seua fundació han oferit diferents tipus de serveis a institucions i particulars a més d’organitzar esdeveniments propis.\nLa ludoteca es presenta com una ferramenta de joc participatiu per a totes les edats, un espai d’aprenentatge inter-generacional amb jocs d’equilibri, coordinació, punteria, habilitat i enginy pensats per a passar-s’ho d’allò més bé.\nUna aposta per a que menuts i grans deixem de banda una estona els mòbils, les videoconsoles i les tecnologies per gaudir dels jocs populars i tradicionals que han animat durant anys els carrers i les places dels nostres pobles.\nBategga és una proposta d’aplicació didàctica per als més petits on treballem mitjançant la Batucada diversos valors educatius. D’una manera molt lúdica s’intenta que el xiquet/a aprenga les nocions bàsiques del ritme i el moviment, a la vegada que se li transmet una visió inclusiva de la societat, l’apreci per les músiques del mon i el respecte per la natura.\nAutobús unflable i animació\nTallers i activitats amb EMT\nEMT València participarà en la gran festa de la Colla en Ruta d’À Punt amb tot un seguit d’activitats i tallers. Entre d’altres, hi haurà un autobús unflable, globus i servei de pintacares. A més a més, es realitzaran diversos teatres musicals, de titelles o contacontes, a banda d’un taller de xapes amb un disseny exclusiu per a l’esdeveniment.


Estiu | Cuidant Infants | Pàgina 2\nMenú complet per un dia d’estiu.\nGuiainfantil.com ens proposa una recepta per l’hora de dinar o sopar dels nens a casa o a l’aire\nlliure amb una petita amanida i per postres un bon batut de fruites teniu un àpat per gran i petits fresc i complet . A més, amb aquesta recepta els nens poden menjar verdures d’una forma molt rica.\nEl batut, a més, és nutritiu i aporta vitamines. Si al batut li afegim llet o/i iogurt, tenim un meravellós Smoothie. A les vitamines de la fruita, li afegim les proteïnes i calci de la llet, dos nutrients essencials per a nens.\nPastís d’arròs i carabassó per a nens\n200 g. d’arròs blanc\n2 cebes o cebetes\n100 g. de formatge (emmental o el que més us agradi)\n2 cullerades (sopera) de parmesà\n1/2 tassa petita d’oli d’oliva\n-Coure l’arròs en abundant aigua calenta fins que estigui tendre. Escorreu-lo i reservar-lo.\n-Peleu les cebes i talleu-les en trossos petits.\n-En una paella amb una mica d’oli, feu la ceba fins que comenci a tenir color.\n-Renteu bé els carabassons, ratllar-los tots amb una ratlladora gruixuda.\n-Escorregueu les cebes amb un colador i torneu a posar l’oli en la paella.\n-Poseu els carabassons en una paella, a foc alt, i amb una mica d’oli, fins que es daurin.\n-Ratlleu el formatge i reserveu.\n-Bateu els ous amb una mica de sal i pebre. Afegiu la nata i barregeu tot molt bé.\nAfegiu el formatge ratllat, la cullerada de parmesà, la ceba i el carabassó, i l’arròs cuit, i torneu a barrejar-lo tot. Si voleu, podeu posar una mica de mantega.\nCol·loqueu la mescla en un motlle, prèviament greixat, i empolvoreu amb la resta del parmesà si us agrada el formatge, si no podeu deixar-lo sense o afegir un altre tipus de formatge. Poseu al forn durant uns 30 min a 180° aproximadament o fins que el pastís es qualli i estigui daurat.\nI per postres no hi ha res millor contra la calor, a part de l’aigua, que un suc o un batut ben fresquet.\nEt proposem aprofitar els beneficis de les maduixes i les cireres, riques en antioxidants i vitamina C, per elaborar de forma molt senzilla aquest smoothie lleuger i molt sa.\nSmoothie de maduixes i cireres\nUn iogurt natural o de maduixa\nDues culleretes de sucre o edulcorant\n-Renteu bé les maduixes i les cireres, partiu-les amb cura i a trossos petits retirant l’os de les cireres. Tirar a la batedora.\n– Afegiu el iogurt natural o de maduixa i el got de llet, sencera o descremada, sucre i un parell de glaçons.\n– Bateu tots els ingredients durant 30 o 40 segons, o bé fins a aconseguir una mescla homogènia, de textura suau i cremosa.\nJa tenim llest el nostre smoothie, lleuger i molt refrescant poseu-lo amb un got ben maco, si voleu, poseu unes fulles de menta o unes fruites tallades al costat de la palleta.\nAquesta entrada va ser publicada a General i etiquetada Estiu, receptes de cuina el 4 Juliol 2017 per mazuara.


PÊSOLS A LA FRANCESA\n300g de pésols desgranats,\nDos cabdells d´enciam,\nDues cebes tendres tallades a juliana\nde bacó tallat a daus\nDues cullerades d´oli d´oliva\nPoseu els pèsols, les pastanagues pelades i tallades ben petites, les cebes tendres i els cabdells tallats per la meitat en un bol, amaniu amb l´oli, sal i pebre i barrejeu-ho be fins que quedi tot ben untat.\nEn una paella saltejeu el bacó, fins que estigui ben rosset, jo no hi afegeixo oli, ho deixo fer amb la mateixa grassa que te.\nLlavors poseu en la paella totes les verdures del bol i deixeu-ho coure a foc mig fins que estiguin cuites al vostre gust.\nPost enviat per MARTA a 18:23:00 Enllaços a aquest missatge\nEtiquetes de comentaris: Primers 1 comentaris\nUn dinar de dissabte; hamburguesa de vedella, escalivada i patata hasselback.\nPeleu les patates, però segons la varietat de patata que feu servir les podeu coure amb pell, en aquest cas, netegeu be la pell, si fos necessari fregueu-les sota la aixeta amb un raspall.\nFeu talls a tota la patata sense arribar a baix, com si fos un llibret.\nAmaniu-les amb un raig d´oli, sal i pebre, i poseu-les en una safata que pugui anar al forn, deixeu-les durant una hora i mitja mes o menys a 180º (controleu-ho, ja sabeu que no tots els forns son iguals)\nMentrestant prepareu un oli amb all i julivert (simplement tritureu-ho tot junt en el got del turmix) i aneu pintant les patates de tant en tant,\nPer acabar, cobriu-les amb un polsim de farina de galeta i doneu-hi un cop de gratinador per que quedi daurat i cruixent.\nPost enviat per MARTA a 15:06:00 Enllaços a aquest missatge\nPACCHERI AMB MANDONGUILLES\nN´hi ha a tots els menús infantils dels restaurants, i quan tens convidats petits i no tan petits, un plat de pasta et pot salvar la vida.\nConeixeu algun nen/adolescent a qui no li agradi.?\nDoncs jo si, el meu fill petit no la suporta.\nTot i això, la pasta es un plat d´obligada presencia a la taula de casa meva com a mínim un cop a la setmana.\n200g carn picada de porc, (o una botifarra crua)\nDues cullerades de farina de galeta\n250g de pasta, (la que mes us agradi)\nUna llauna petita de tomàquet triturat natural (o tomàquet rallat, com preferiu)\nAmaniu la carn amb sal i pebre, poseu-la en un bol, afegiu-hi l´ou i la farina de galeta, treballeu-ho fins que s´hagi incorporat tot i amb les mans feu les mandonguilles, petitones.\nPoseu una cassola al foc amb un raig d´oli per fregir les mandonguilles, mentrestant també podeu posar una olla amb aigua per la pasta, per que vagi arrencant el bull.\nFregiu les mandonguilles i retireu-les sobre d´un paper absorbent, en el mateix oli, feu un sofregit amb la ceba i el tomàquet, quan estigui fet salpebreu-lo i poseu-hi les mandonguilles, baixeu el foc i deixeu que vagi fent la xup-xup, remeneu de tant en tant.\nBulliu la pasta segons les indicacions del paquet.\nEn acabar, escorreu la pasta i afegiu-la a la cassola amb les mandonguilles, barregeu-ho be i apagueu el foc.\nServiu-ho amb un polsim de formatge rallat.\nPost enviat per MARTA a 15:56:00 Enllaços a aquest missatge\nEtiquetes de comentaris: Pasta 1 comentaris\nPost enviat per MARTA a 14:42:00 Enllaços a aquest missatge\nEtiquetes de comentaris: Amanides 3 comentaris\nPost enviat per MARTA a 16:26:00 Enllaços a aquest missatge\nEtiquetes de comentaris: Especies, Pollastre, Segons 4 comentaris


Sergi Ferrer, nou entrenador de l'Atlètic de Valls - El Travesser\nSergi Ferrer, nou entrenador de l'Atlètic de Valls\nEl club vallenc ha presentat el nou tècnic, provinent del CD Morell i que arriba per agafar el relleu a Jaume Bonet\nDimecres, 26 de juny de 2019 a les 22:07h\nImatge de la presentació de Sergi Ferrer com a entrenador | F.F.G/ElTravesser\nL'Atlètic de Valls mou peça i després de la marxa de Jaume Bonet com a entrenador de l'Atlètic de Valls han trobat relleu per a dirigir l'equip la pròxima temporada a Tercera Catalana.\nEs tracta de Sergi Ferrer, entrenador que enguany ha entrenat al CD Morell al mateix grup 3 de Tercera Catalana i que en anterioritat ha dirigit a equips com el juvenil Preferent de l'Escola Valls Futbol o també a l'Atlètic Camp Clar, aconseguint ascendir-lo a Segona Catalana.\nEl club ha presentat al tècnic aquest dimecres al municipal del Vilar de Valls i Ferrer ha explicat primer el que li ha costat prendre la decisió. "Marxar del Morell ha significat deixar un treball que s'ha realitzat durant un any i també deixar amistats". Seguidament explicava els motius que l'han portat acceptar l'oferta del club de l'Alt Camp. "És un equip fet, que amb quatre retocs es pot intentar aconseguir complir l'objectiu que vol el club que és intentar assolir l'ascens tant desitjat durant temps".\nFerrer coneix part de l'equip pel seu pas al juvenil de l'Escola Valls Futbol on coincidirà amb algun jugador i a part s'ha enfrontat aquesta temporada amb l'Atlètic sent míster del Morell. "He segut l'equip els últims anys i no s'ha acabat d'intentar assolir el play-off o l'ascens de Segona Catalana i això crida esportivament. A part conec jugadors i les possibiltats que poden haver. Això m'ha il·lusionat".\nAra, al míster li toca treballar al costat de la direcció esportiva per a veure com s'acaba elaborant la plantilla de cara el pròxim curs. El primer pas serà saber amb quina plantilla compten i començar a treballar amb les incorporacions.


Hotel Balneari Vichy Catalan - Vichy Catalan Corporation\nA l’Hotel Balneari Vichy Catalan, situat a Caldes de Malavella (Girona), gaudiràs, a més de l’allotjament i serveis de termalisme al nostre Spa Termal, de la tranquil·litat i el benestar. Deixa’t emportar per l’encant del Modernisme, els extensos jardins i els espais comuns plens d’història, el saló cafeteria, la terrassa, el nostre restaurant Delicius, la capella, el jardí interior, la piscina exterior climatitzada, etc. Un conjunt gratificant i renovador en aquest Hotel Balneari a un pas de Girona entre el Montseny i la Costa Brava.\nHotel Balneari Vichy Catalan — www.balneari.cat\nAv. Doctor Furest, 32. 17455 Caldes de Malavella, Girona\nL‘Hotel Balneari Vichy Catalan ofereix un ambient de tranquil·litat i relaxació, amb les seves vuitanta-sis habitacions, dues suites i nombrosos serveis pensats perquè els clients puguin desconnectar de l’activitat diària.\nEls clients de l’Hotel Balneari disposen d’una completa oferta de programes i tractaments de màxima actualitat que els permet gaudir d’uns dies de repòs i lleure al centre termal.\nEl restaurant Delicius és tot un referent de la gastronomia de la comarca. Ofereix plats elaborats amb aigua termal Vichy Catalan, que potencia el gust, els colors i les textures dels productes.\nAprofita el xec regal i regala una estada o tractaments als teus éssers estimats amb l’Hotel Balneari Vichy Catalan. Consulta els lots que pots triar.


L’Ajuntament de Castelló inclourà clàusules lingüístiques en subvencions i contractacions “que normalitzen l’ús de la nostra llengua” – Compromís per Castelló\nPublicat el 13 Febrer 2017 en Cultura, oci, esport i festes, Valencià\nEl regidor de Normalització Lingüística, Ignasi Garcia, s’ha reunit recentment amb els responsables de Castelló per la Llengua, amb els quals ha determinat i perfilat les accions concretes a través de les quals la Regidoria desenvoluparà el seu compromís de govern d’assumir els continguts de la Carta Lingüística promoguda per la plataforma.\nAixí, entre les accions que l’edil durà a terme en els pròxims mesos es troba “la inclusió de clàusules lingüístiques en subvencions, contractacions o plans de comunicació que faciliten i promoguen la normalització de la nostra llengua”, ha manifestat Garcia.\nEl regidor de Normalització ha explicat també que “des de la nostra àrea tenim un gran treball per davant en matèria de normalització del valencià, pretenem crear una pàgina web amb el nomenclàtor dels carrers de la nostra ciutat traduïts a la nostra llengua”.\nA més, “ja hem promogut la iniciativa de les parelles lingüístiques entre els regidors de l’Ajuntament, que està funcionant bastant bé i ja hem pogut veure en algun ple els avanços d’algun dels aprenents. I seguirem en aquesta línia d’ús i promoció del valencià, duent a terme, entre altres, una campanya entre comerços i professionals que entenen i usen el valencià en el desenvolupament diari de la seua activitat laboral”.\nFinalment, Garcia ha volgut destacar també l’aposta de la Regidoria de Normalització Lingüística per “acostar el valencià també als més menuts de la casa a través de xicotets còmics que funcionaran com a vocabularis específics d’èpoques de l’any o festes locals i que es repartiran entre els escolars de tota la ciutat o com el kit de benvinguda en la nostra llengua que s’entregarà als nounats a Castelló”.\nArxivat en: Cultura, oci, esport i festes, Valencià\n← Compromís consciencia sobre la situació dels refugiats amb una conferència\nL’Ajuntament engega una web per a recollir propostes de pressupostos participatius →


Col·legi Jesús Salvador: de febrer 2013\nLa recaptació del dia de l'esmorzar solidari ha estat de 853,55 euros que aniran destinats íntegrament a col·laborar amb les noies òrfenes o que viuen en situació d'extrema pobresa( i que les Germanes han acollit) a Azua (República Dominicana). Volem agrair la col·laboració de les famílies que, tot i que estan vivint una cojuntura econòmica complicada, han demostrat el seu esperit solidari.\nELS ALUMNES DE 1r D'ESO VISITEN EL MUSEU D'HISTÒRIA\nEls alumnes de 1r d'ESO del col.legi Jesús Salvador han visitat el Museu d'Història de Sabadell on han assistit a una xerrada sobre el paleolític i el neolític a la zona del Vallès Occidental. La conferència ha estat molt dinàmica i han pogut participar amb els coneixements que portaven prèviament preparats a classe. Aquest trimestre els estudiants de 1r d'ESO han començat a conèixer en profunditat les diferents etapes d'aquesta apassionant assignatura que els portarà fins a l'època contemporània a 4t d'ESO. Esperem que gaudeixin molt!\nELS ALUMNES DE CICLE MITJÀ PASSEN EL DIA A CAN RIBAS\nDurant la setmana cultural al col·legi Jesús Salvador els alumnes de 3r i 4t de primària van visitar la Casa de colònies Can Ribas.\nVan passar tot un dia rodejats de espais naturals, muntanyes, i paisatges verds, el dia va ser magnífics perquè el temps va acompanyar als infants i a totes les activitats que van realitzar.\nLes activitats van estar dirigides per els monitors i els nens es van repartir en diferents grups, passant tots els grups per les tres activitats.\nUna de les activitats estava dirigida al projecte que des de l’escola s’està treballant que és l’alimentació saludable, els nens van poder fer galetes “Cookies” de xocolata , metre uns feien de cuiners altres es dedicaven a fer una mica d’esport amb el “Boti Boti” i altres feien una competició amb “ Xanques”.\nVa ser un dia fantàstic ple d’activitats saludables i divertides.\nPer veure totes les fotos a http://www.col-jesus-salvador.net/\nEls nens i nenes de segon EP vam anar al Palau de la Música a veure l'obra "trencadís de cançons". Vam poder observar la majestuositat del Palau i gaudir d'una obra musical força interessant.\nDesprés vam anar al parc de Can Mercader de Cornellà a dinar i a passar una estona de lleure i de compartir bones estones amb tots els companys i companyes. Per veure més fotos clica aqui\nEls nens i nenes de 4t de primària visiten les instal·lacions dels establiments Viena.\nDurant la setmana cultural al col·legi Jesús Salvador, els nen i nenes de cicle mitjà van visitar les instal·lacions de la cadena de restaurants Viena.\nAllà els van explicar la seva història: L’any 1969 neix el Viena amb un petit establiment al Vallès Occidental.\nLa Joana que vaser la responsable de guiar la visita, també ens va explicar el procés de qualitat que intervenen en la fabricació dels productes Viena , i ho vam poder relacionar i enllaçar amb el projecte que estan realitzant des de l’escola, que tracta de l’alimentació saludable.\nTambé varen poder fer un recorregut per la seva planta de fabricació i veure quin és el procés de elaboració de la carn, com fan les botifarres, hamburgueses, el bacó fumat i resta de productes.\nVisitar el laboratori on van poder posar cara i ulls a les proves de qualitat i veure com analitzen la carn.\nFinalment van gaudi d’un esmorzar, cortesia del establiments VIENA.\nEl desplaçament des de l’escola fins al Viena el varen fer amb transport públic i va ser tota una experiència perquè vam poder gaudir de la ciutat de Sabadell.\nEls alumnes de cicle mitja del Jesús Salvador fem Trufes\nEls nens i nenes de tercer i quart de primària estem fent el Projecte de Cicle de l’Alimentació Saludable.\nUna de les activitats que més ens ha agradat és la de... “fem trufes”. Ens ha semblat molt divertida i interessant.\nTotes les activitats de projecte són en grup i cadascú de nosaltres té un paper molt important. Uns dies abans ens vam repartir els ingredients que havíem de portar per tal de fer aquestes postres, així com el material necessari. Tots necessitàvem un davantal per poder fer de cuiners i amb els barrets ja semblàvem del tot professionals.\nVam passar una bona estona barrejant tots els ingredients en un gran bol: galetes, nous, cacau pur, llet condensada..... una bona pasteta. Al principi ens feia una mica d’angúnia posar-hi les mans, la massa se’ns quedava enganxada als dits però poc a poc va començar a ajuntar-se i quedava més homogènia. Fer boletes va ser com jugar a la plastilina, i ens va encantar enganxar els trossets de xocolata, què bona que estava! Sort que n’havíem portat força perquè no ens podíem resistir a aquella oloreta i tots anàvem menjant xocolata.\nFinalment ens vam repartir les trufes que havíem fet entre tots i ens vam sentir molt satisfets perquè tenien un aspecte fantàstic. Ni a les millors pastisseries!\nVa se un matí molt divertit.\nNens i nenes de tercer i quart\nSi voleu veure la resta de fotografies ho podeu fer a http://www.col-jesus-salvador.net\nEl proper divendres 22 de febrer, coincidint amb l'aniversari de les Germanes Fundadores Teresa Toda i Teresa Guasch, celebrarem l'esmorzar solidari per tal de recaptar ajut econòmic que anirà destinat íntegrament al Projecte que la Congregació està realitzant a Azua (República Dominicana). En aquesta ciutat cuiden d'un grup de noies orfes o que vieun en situacions desfavorables i els hi ofereixen allotjament, menjar, estudis i tot el que necessiten per conrear-se un futur millor.\nDes d'aquestes línies volem agrair la participació de totes les famílies. La quantitat a aportar és voluntària, cadascú dins de les seves possibilitats. L'important és que els nostres alumnes tinguin l'esperit solidari i que entre tots podem aconseguir un món millor.\nEls alumnes del col.legi Jesús Salvador d'ESO han gaudit d'una setmana cultural plena d'activitats: visita al Taulí a la planta dels neonats, al Museu del Gas, a la fàbrica del Viena, al Palau de la Música i han fet diferents tallers com la vida d'un nen a Indonèsia, el voluntariat a la Creu Roja i més activitats diverses. Podeu veure tots els àlbums de fotografies a la plataforma http://jesussalvador.clickartedu.com/sumari/index.php.\nEtiquetes de comentaris: ESO, Setmana Cultural\nDurant les activitats de la setmana cultural, els nens i nenes de cicle mitjà de l'escola Jesús Salvador van fer un taller de reciclatge de paper, ajudats pels nens i nenes de cicle superior aplicant el que van apendre en el taller que van fer a CIPO . En el procés de reciclatge, les fibres papereres es van degradant (es tallen i es fibril·len), de manera que es va degradant la resistència mecànica del paper fins que ja no és viable reciclar-lo més. En primer lloc es talla el paper i es fa la seva desintegració en aigua fins a obtenir-ne una pasta i seguidament es fan els processos de depuració de pastes: separació d’impureses que acompanyen les fibres, mitjançant la classificació de partícules voluminoses o pesants. Després es filtra i es renta la pasta i per últim es lamina, es premsa, s'asseca i arriba l'acabat del paper.\nAmb aquesta activitat els nens i nenes han pogut ser conscients de la necessitat de reciclar i els avantatges ambientals importants que presenta.\nPer veure més fotos feu clic al següent enllaç\nEtiquetes de comentaris: Agenda21, Cicle Mitjà, Cicle Superior\nDurant la setmana cultural, els nens i nenes de primer i segon de primària de l'escola Jesús Salvador van estar fent diferents tallers relacionats amb el tema del món de l'espectacle. Varen fer un taller d'efecte òptic i un taller de maraques. Per veure més fotos feu click aqui\nEl dijous de la setmana cultural, en Xavi Lozano ens va fer una visita, a tots els nens i nenes de cicle inicial de l'escola Jesús Salvador. Ens va ensenyar la manera de fer música amb objectes quotidians: una escala, una valla, una rajola, un macarró, una roda, una regadora......molt curiós i molt divertit. Podeu veure més fotos fent click\nEtiquetes de comentaris: Cicle Inicial, Setmana Cultural\nDins de les activitats de la XVII Setmana Cultural del col·legi Jesús Salvador, els alumnes de Cicle Mitjà de Primària van realitzar una activitat d'esport adaptat. Els van explicar que tothom és capaç de fer esport... amb adaptacions, si, però en definitiva l'autosuperació i l'esport com a elements de l'activitat. Al pati del col·legi s'hi van practicar bàsquet amb cadira de rodes, atletisme i boccia.\nMés informació de la Setmana Cultural\nEtiquetes de comentaris: Cicle Mitjà, Col·legi Jesús Salvador, Educació Física\nBona tarda Senyor Carnestoltes! El divendres hem gaudit de festa, disbauxa, ball, alegria i felicitat amb la desfilada de disfresses dels alumnes del col.legi Jesús Slavador. Tots anaven molt "guapos"! Si voleu mirar les fotos (la propera setmana en penjarem més) podeu visitar http://jesussalvador.clickartedu.com/sumari/index.php\nEtiquetes de comentaris: Col·legi Jesús Salvador, Setmana Cultural\nEls nens i nenes de cicle inicial de l'escola Jesús Salvador, vam anar ahir al circ de Les Feixes, a Copons. Vam poder utilitzar diferents materials propis del circ, fer equilibris, pujar al trapezi, ser malabars per un dia, ens vam pintar i disfressar, i després de dinar vam veure un espectacle genial a càrrec d'un pallasso que ens va fer passar una bona i divertida estona.\nPer veure més fotos fes click al següent enllaç\nEls alumnes de 3r i 4t d'ESO del col.legi Jesús Salvador han viscut una jornada molt interessant a la Colònia Vidal, a prop de Berga. Els hi han explicat com es van crear aquests veritables "pobles" al costat del riu on es van establir fàbriques tèxtils. També han pogut escoltar en quines condicions vivien els obrers i els serveis als quals podien accedir. Per finalitzar, una mica de temsp lliure per jugar un partidet de futbol. Podeu veure les fotografies a http://jesussalvador.clickartedu.com/sumari/index.php\nDins del projecte de cicle inicial i activitats de la setmana cultural, els nens i nenes de cicle inicial hem estat treballat el projecte de "les botigues". Hem hagut de pintar els cartells, separar el menjar, comptar els diners, fer la llista de la compra, jugar a comprar i vendre, definitivament, s'ho han passat d'allò més bé!!! Sort n'hem tingut dels bancs, que afortunadament tenien diners i ens en podien deixar, i de l'equip de seguretat, que vigilava que tot estigués en ordre. Feu click aqui per veure la resta de fotos.\nEn Cris, representant de pallassos sense fronteres, ens va venir a fer una xerrada per a tots els nens i nenes de cicle inicial de l'escola Jesús Salvador. Primer ens vam passar un vídeo enregistrat al Libano, on ell mateix i va estar. Va estar una xerrada molt interessant, ja que van per tot el món fent riure a la gent, sobretot als nens, on les guerres i catàstrofes naturals fan que no siguin feliços, que no tinguin ganes de riure, fan que per un moment la seva vida sigui com la nostra. Moltes gràcies Cris per compartir amb nosaltres la teva experiència.\nPer veure més fotos feu click aqui\nEtiquetes de comentaris: Cicle Inicial, Pastoral, Setmana Cultural\nEL SENYOR I LA SENYORA CARNESTOLTES VISITEN L'ESCOLA\nEl senyor i la senyora Carnestoltes han vingut al col.legi Jesús Salvador i ens han dit que cada dia hem de portar alguna cosa sinó volem que ens pintin la cara!!!\nDilluns: complement al cap\nDimarts: nas pintat o postís\nDimecres: complement al coll\nDijous: una peça de roba al revés\nDivendres: a la tarda ben disfressats per a la rua\nELS ALUMNES DE 6è ASISTEIXEN A UN TALLER DE PAPER RECICALT\nEls alumnes de Cicle Superior de Primària del Jesús Salvador van anar el passat divendres 25 de gener al centre CIPO de Sabadell on van realitzar un taller pràctic de reciclatge de paper.\nL’activitat va consistir en elaborar un punt de llibre amb paper reciclat. Aquest taller va estar dirigit i guiat per usuaris del centre ( adults amb discapacitats) i la supervisió dels educadors. Un dels objectius era apropar les persones adultes amb discapacitat intel·lectual als infants de l’escola. D’aquesta forma van poder veure que tot i ser persones amb certes discapacitats, també poden ensenyar i treballar conjuntament amb ells.\nVan poder veure quin és el procés que té el paper, des que és llençat a la paperera (blava) dins de l’escola, fins a obtenir el paper reciclat. D’aquesta manera s’ha potenciat el reciclatge del paper i la seva reutilització, a l’hora que s’ha fet una inclusió social.\nLast Monday, our 1st and 2nd graders went to the theatre to watch “Happy Ever After”, performed by Blue Mango and organized by our school English department. The main goal of this activity was to foster children’s interest in English real exposure through cultural activities. At the same time, by listening to the actors and interacting with them, our students had a good time.\nDilluns passat, els alumnes de CI de Primària del Col.legi Jesús Salvador van anar al teatre a veure “Happy Ever After” interpretada per Blue Mango i organitzada pel departament de llengua anglesa de la nostra escola. El principal objectiu d’aquesta activitat va ser fomentar l’interès dels nens i nenes en l’exposició real a la llengua anglesa mitjançant activitats culturals. També, escoltant els actors i interactuant amb ells, els nostres alumnes s’ho vam passar d’allò més bé.\nFeu click a l'enllaç per veure la resta de fotos\nDavid Jiménez de 6è curs d'E.P. ha estat el guanyador del concurs de la XVII Setmana Cultural. Felicitats!


El BLOC-Verds: COMPROMÍS està “decebut” amb el primer BIM – Compromís per Gandia\nDavant la primera publicació del Butlletí d’Informació Municipal de l’Ajuntament de Gandia el Grup Municipal del BLOC-Verds Compromís es mostra decebut, “perquè tornem al mateix que teníem el legislatura passada, però ara pagat directament per l’ajuntament”.\nEl regidor Facund Puig denuncia que es tracta, més que d’un servei públic d’informació a la ciutadania, d’un “publireportatge del Partit Popular i d’Arturo Torró pagat amb diners públics”. De fet, destaquen la gran quantitat de fotografies de l’alcalde. Per això, Puig mostra al seua sopresa i recorda el que va dir el portaveu del govern, Víctor Soler quan va anunciar el servei: “Es tracta d’un butlletí merament informatiu institucional sense cap pretensió política… No es tracta d’un mitjà de comunicació a l’ús, sinó d’un butlletí institucional, no del govern…”.\nEls econacionalistes anuncien que demanaran el cost d’aquesta publicació que, a més a més, està escrita en castellà, incomplint la normativa municipal aprovada en 2004, la qual estableix els criteris de l’ús del valencià per part de l’Ajuntament de Gandia: “f.- Els fullets informatius, les pàgines webs, els anuncis i les publicacions es faran en valencià. Per a la promoció externa de la ciutat s’utilitzarà, a més del valencià, la llengua que en cada cas es considere adient”. Així, consideren que aquesta es una mostra més del menyspreu cap a la nostra llengua “que es trasllada sistemàticament a un segon pla. Malauradament, aquesta és una pràctica que es repetia la darrera legislatura. Així ho hem denunciat moltes vegades durant aquest anys. El valencià s’està convertint en una llengua per a traduccions posteriors. ¿Quin exemple de normalització lingüística i de civisme hem de donar a la ciutadania si l’administració local és la primera en incomplir les seues normatives?”\nPer al BLOC-Verds: Compromís en època d’austeritat una publicació d’aquestes característiques, “convertida en un NODO i on la participació de l’oposició és anecdòtica front a l’allau de fotografies de l’alcalde“ és innecessària. A més a més, s’estan “començant a repetir esquemes de conducta que tant vam criticar, també el PP, la legislatura passada”.\n←El BLOC-Verds: Compromís vol conèixer els projectes que substituiran el ‘Tramvia de la Mar’\nEl BLOC-Verds Compromís s’alegra dels anuncis del Conseller d’Educació, però recorda que “l’Administració és especialista en l’incompliment de les seues promeses”→


Comunicat de la Xarxa Europea Contra el Comerç d'Armes (ENAAT) - "La sortida de la crisi de la COVID-19: ¿Treballarà la UE per la pau o es prepararà per a la guerra?"\nEscrit per Centre Delàs on 08 Mai 2020 . Posted in Notes de premsa\nEn el Dia d'Europa, la campanya per la reducció de la despesa militar (GCOMS) i l'European Network Against Arms Trade (ENAAT) fan una crida a la Unió Europea perquè doti de fons a la construcció de pau, no als comerciants de armes.\nL'Alt Representant de la UE, el Sr. Borrell, va declarar el 24 d'abril que el món tindrà un aspecte molt diferent després de la crisi de la COVID-19 i això dependrà de les decisions que es prenguin avui. La UE té una gran responsabilitat en com es veurà aquest futur, i té una elecció clau a fer: treballar per una pau sostenible enfrontant seriosament les causes fonamentals dels conflictes o continuar el camí cap al militarisme i la preparació per a la guerra.\nNota de premsa - El Centre Delàs i el International Peace Bureau exigeixen una reorientació urgent de les despeses militars a inversió sanitària i l'anul·lació de les noves compres d'armament per a destinar els 13.000 milions d'€ a fer front a la crisi de\nEscrit per Centre Delàs on 27 abril 2020 . Posted in Notes de premsa\nLa despesa militar mundial va assolir el 2019 els 1,92 bilions de dòlars, una xifra que creix per quart any consecutiu i que registra l’augment més elevat de l'última dècada.\nEn el cas de l'Estat espanyol el Centre Delàs d'Estudis per la Pau calcula que són 20.050 milions d'€ de despesa militar el 2019, l'equivalent a 55 milions diaris.\nEspanya ha compromès des de l'any 1997 només en nous armaments més 42.000 milions. Amb el pressupost dedicat als avions Eurofighter EF-2000 i A-400M es podrien mantenir 25 hospitals i 27.720 llits d'hospital per un any.\nBarcelona, 27 d'abril de 2020. El Stockholm International Peace Research Institute (SIPRI) ha publicat avui 27 d'abril noves dades sobre la despesa militar global corresponents a l'any 2019, una xifra que creix per quart any consecutiu fins a arribar als 1,92 bilions de dòlars, 95 mil milions més que l'any anterior. Aquest augment ha passat d'un 2,6% a un 3,6% en termes reals, representant l’augment més elevat en els últims anys. La militarització, per tant, s'està accelerant de manera alarmant en un moment de greu emergència sanitària, social i climàtica.\nConvocatòria de premsa - L’IPB i el Centre Delàs convoquen una roda de premsa per oferir una anàlisi de les noves dades de despesa militar mundial i demanar una reorientació de despeses militars a l'Estat espanyol per fer front a la crisi actual\nEscrit per Centre Delàs on 24 abril 2020 . Posted in Notes de premsa\nConvocatòria de Premsa - 27/04/2020\nNota de premsa - Els països del Mediterrani Sud s’armen i es militaritzen per a frenar els fluxos migratoris\nEscrit per Centre Delàs on 16 Març 2020 . Posted in Notes de premsa\nBarcelona, 16 de març de 2020. El Mediterrani és escenari del 16,8% de les exportacions d’armes mundials, i se situen com els cinc majors exportadors de la regió, en els últims 10 anys i en ordre d’importància, França, Espanya, Itàlia, Israel i Turquia, sent aquest últim el país que, amb escreix, ha augmentat més les seves exportacions (un 478%). Les exportacions d’aquests cinc països representen prop del total de les exportacions de la regió, acaparant el 2019 el 99,5%.\nNota de premsa - La campanya Banca Armada denuncia les milionàries inversions de Banc Santander a la indústria de la guerra i a l’armament nuclear\nEscrit per Centre Delàs on 03 abril 2020 . Posted in Notes de premsa\nLa campanya Banca Armada exigeix a la junta d’accionistes de Banc Santander, que s’ha fet aquest matí telemàticament, que aturi les inversions en almenys 15 empreses del negoci de la guerra.\nMAXAM hòlding i el binomi INDRA-NAVANTIA són algunes de les empreses en les quals el banc inverteix o concedeix crèdits, amb una suma total de gairebé 3.000 milions d’euros.\nEls activistes de la campanya Banca Armada denuncien la seva inversió en altres empreses relacionades amb l’armament nuclear\nBarcelona, 3 d’abril de 2020. “Activitats tacades de sang, vermella, com el seu color corporatiu”. La campanya Banca Armada ha denunciat aquest matí a la junta d’accionistes de Banc Santander -gràcies a la delegació de vot d'accionistes crítics, amb un total de 39.296 accions-, les polítiques d'inversió i finançament que aquesta entitat bancària continua desenvolupant en empreses d'armament.\nEscrit per Centre Delàs on 20 Març 2020 . Posted in Notes de premsa\nNota de premsa - El nét de Nelson Mandela realitzarà una conferència en directe durant la Israeli Apartheid Week el proper 19 de març\nEscrit per Centre Delàs on 17 Març 2020 . Posted in Notes de premsa\nNota de premsa - La campanya Banca Armada denuncia a Bilbao que el BBVA és el banc espanyol amb més inversió en el negoci de la guerra i que augmenta el seu finançament en les armes nuclears\nRoda de Premsa - La campanya Desmilitaritzem l'Educació denúncia l'incompliment de la Moció 55/XI del Parlament en relació a fires i salons educatius i de formació\nNota de premsa - La indústria de seguretat de fronteres es consolida a Catalunya a rebuf d’una creixent indústria militar espanyola i europea


La Comissió Europea adopta noves propostes per frenar la desforestació, innovar en la gestió sostenible de residus i millorar la qualitat del sòl - Món Sostenible\nAquest dimecres, la Comissió ha adoptat tres noves iniciatives que són necessàries perquè es materialitzi el Pacte verd europeu: frenar la deforestació, innovar en la gestió sostenible dels residus i tenir un sol sa La Comissió Europea adopta propostes per frenar la desforestació, innovar en la gestió sostenible de residus i tenir un sòl sa per a la gent, la natura i el clima\nEl vicepresident executiu per al Pacte Verd Europeu, Frans Timmermans, ha declarat: «Per tenir èxit en la lluita mundial contra les crisis climàtica i de biodiversitat hem d’assumir la responsabilitat d’actuar tant a casa com fora. El nostre reglament sobre desforestació respon a les demandes dels ciutadans de minimitzar la contribució europea a la desforestació i fomentar un consum responsable. Les nostres noves normes per regular el trasllat de residus impulsaran l’economia circular i garantiran que l’exportació de residus no perjudiqui el medi ambient ni la salut humana en altres indrets. I la nostra estratègia sobre el sòl permetrà que el sòl estigui sa, s’usi de manera sostenible i gaudeixi de la protecció jurídica que necessita.\nEl comissari de Medi Ambient, Oceans i Pesca, Virginijus Sinkevi?ius, ha declarat: «Si esperem polítiques climàtiques i mediambientals més ambicioses per part dels nostres socis, nosaltres mateixos hem de deixar d’exportar contaminació i de coadjuvar a la desforestació. Els reglaments sobre desforestació i trasllat de residus que presentem són els esforços legislatius més ambiciosos que hi ha hagut mai al món per abordar aquestes qüestions. Amb aquestes propostes, assumim la nostra responsabilitat i prediquem amb l’exemple reduint la nostra contribució a la contaminació i la pèrdua de biodiversitat mundials. També presentem una estratègia pionera de la UE sobre el sòl amb un programa de mesures contundent que cerca atorgar al sòl el mateix grau de protecció que ja tenen l’aigua, el medi marí i l’aire.»\nLa Comissió proposa un nou reglament per frenar la desforestació i la degradació dels boscos provocades per la UE. Només entre el 1990 i el 2020 el món ha perdut 420 milions d’hectàrees de bosc, una superfície més gran que tota la Unió Europea. Les noves regles que es proposen garantirien que els productes que els ciutadans de la UE compren, fan servir i consumeixen en el mercat de la UE no contribueixen a la desforestació i la degradació dels boscos mundials. El principal factor causant d’aquests processos és l’expansió agrària vinculada a la producció de matèries primeres com ara la soja, la carn de boví, l’oli de palma, la fusta, el cacau i el cafè, i alguns dels seus productes derivats.\nEl Reglament estableix regles obligatòries d’auditoria preventiva (due diligence) per a les empreses que vulguin comercialitzar aquestes matèries a la UE amb ànim de vetllar perquè només entrin al mercat de la UE productes legals i que no hagin contribuït a la desforestació. La Comissió aplicarà un sistema de benchmarking per avaluar els països i el seu risc de desforestació i degradació dels boscos provocades per les matèries primeres que entren en l’àmbit d’aplicació del reglament.\nLa Comissió intensificarà el diàleg amb altres països grans consumidors i hi treballarà de forma multilateral per unir esforços. En fomentar el consum de productes lliures de desforestació i reduir l’impacte de la UE en la desforestació i la degradació dels boscos a nivell mundial, es preveu que les noves regles redueixin les emissions de gasos d’efecte hivernacle i la pèrdua de biodiversitat. Finalment, la lluita contra la desforestació i la degradació dels boscos tindrà repercussions positives per a les comunitats locals, en especial les més vulnerables com ara els pobles indígenes, que tenen una gran dependència dels ecosistemes forestals.\nAmb el Reglament revisat sobre trasllat de residus la Comissió actua sobre els objectius en matèria d’economia circular i de contaminació zero mitjançant la proposta de normes més estrictes per a l’exportació de residus, un sistema més eficient de circulació dels residus com a recurs i una acció ferma contra el tràfic de residus. Es restringirà l’exportació de residus a països que no pertanyen a l’OCDE, que només es permetrà si els països tercers estan disposats a rebre determinats residus i són capaços de fer-ne una gestió sostenible. El trasllat de residus a països de l’OCDE se supervisarà i es podrà suspendre si genera problemes ambientals greus en el país de destinació. Segons la proposta, totes les empreses de la UE que exportin residus fora de la UE han de vetllar perquè les instal·lacions a què enviïn els residus se sotmetin a una auditoria independent per demostrar que la gestió que fan d’aquests residus és respectuosa amb el medi ambient.\nDins de la UE, la Comissió proposa de simplificar considerablement els procediments actuals per facilitar la reintroducció dels residus a l’economia circular sense reduir el nivell de control necessari. Això contribueix a reduir la dependència de la UE respecte de les matèries primeres originals i fomenta la innovació i la descarbonització de la indústria europea que permetin atènyer els objectius climàtics de la UE. Les noves normes també acosten el trasllat de residus a l’era digital mitjançant la introducció de l’intercanvi electrònic de documentació.\nEl Reglament sobre trasllat de residus reforça encara més la lluita contra el tràfic de residus, un dels delictes ambientals més greus ja que les exportacions il·legals poden arribar a representar el 30 % del trasllat de residus, amb un valor anual de 9 500 milions d’euros. La millora de l’eficiència i l’eficàcia del sistema d’aplicació passa per crear un Grup de la UE d’aplicació dels trasllats de residus, facultar l’OLAF (Oficina europea de lluita contra el frau) per col·laborar en investigacions transnacionals dels estats membres de la UE en matèria de tràfic de residus, i preveure normes més estrictes pel que fa a les sancions administratives.\nFinalment, avui la Comissió també presenta la nova Estratègia de la UE sobre el sòl, un lliurable important del Pacte verd europeu i de l’Estratègia de la UE sobre biodiversitat per al 2030 per abordar les crisis climàtica i de biodiversitat. Un sòl sa és la base del 95 % dels aliments que mengem, allotja més del 25 % de la biodiversitat mundial i és el dipòsit terrestre de carboni més gran del planeta. Tot i així, el 70 % del sòl de la UE no es troba en bon estat. L’Estratègia estableix un marc d’actuació amb mesures concretes orientades a la protecció, la recuperació i l’ús sostenible del sòl i proposa un conjunt de mesures voluntàries i d’altres de legalment vinculants. L’Estratègia pretén augmentar el carboni del sòl en els terrenys agraris, combatre la desertificació, recuperar les terres i els sòls degradats i garantir que com a tard el 2050 tots els ecosistemes del sòl es trobin en bon estat.\nL’Estratègia demana garantir el mateix grau de protecció a la UE per al sòl que ja hi tenen l’aigua, el medi marí i l’aire. Això es farà mitjançant la proposta, com a tard el 2023, d’una llei de salut del sòl després d’una avaluació d’impacte i d’àmplies consultes de les parts interessades i els estats membres. L’Estratègia també mobilitza el compromís social i els recursos financers necessaris, utilitza el coneixement compartit i fomenta el seguiment i les pràctiques sostenibles de gestió del sòl, de manera que contribueix a l’objectiu de la UE que hi hagi una acció mundial pel sòl.\nPreguntes i respostes sobre les Noves regles per als productes lliures de desforestació\nFitxa informativa sobre les Noves regles per als productes lliures de desforestació\nProposta d’un nou reglament per frenar la desforestació i la degradació dels boscos provocades per la UE\nPreguntes i respostes sobre les regles revisades en matèria de trasllat de residus\nFitxa informativa sobre les regles revisades en matèria de trasllat de residus\nProposta d’un reglament revisat sobre trasllat de residus\nPreguntes i respostes sobre l’Estratègia sobre el sòl\nFitxa informativa de l’Estratègia sobre el sòl\nNova Estratègia de la UE sobre el sòl\nEl canvi climàtic i la degradació del medi ambient són una amenaces existencials a les què s'enfronta tant Europa com la resta del món Per superar els reptes del canvi climàtic i la degradació del medi ambient a Europa, el Pacte Verd vol transformar la Unió Europea en una economia moderna, eficient en l'ús dels recursos i competitiva, garantint que es deixin de produir emissions netes de gasos d'efecte hivernacle el 2050, que el creixement econòmic estigui dissociat de l'ús de recursos, i que no hi hagi persones ni llocs que es quedin enrere. El Pacte Verd Europeu es planteja també com una corda de salvament per sortir de la pandèmia de la COVID-19. El Pacte Verd Europeu ve finançat per un terç dels 1,8 bilions d'euros d'inversions del pla de recuperació NextGenerationEU i pel pressupost de set anys de la Unió Europea El Pacte Verd Europeu es va presentar el desembre del 2019